Nordjylland bliver lørdag forkælet med høj sol og temperaturer, der nærmer sig 20 grader. Men til aften afløses solen af byger.

Lørdag har indtil nu været ganske solrig, og det flotte vejr og de høje temperaturer, der nogle steder nærmer sig de 20 grader, fortsætter eftermiddagen ud. Men så er det også overstået for nu. Til aften blæser det op DMI varsler faktisk vindstød af stormstyrke i aften og nat. Det er på grund af en front fra vest der trækker ind over landsdelen med skyer og regnbyger som resultat. Samtidig falder temperaturen til 8-9 grader. Hvor varmt har det været hos dig? Del et billede af din varme lørdag på vores Facebook-side.